DA, studente sleep US hof toe oor taal | Maroela Media
Universiteit Stellenbosch. (Foto: Verskaf)
Die DA sal binne die volgende twee dae hofstukke by die hooggeregshof in Kaapstad indien ten einde 'n bevel te kry om die Universiteit Stellenbosch (US) te dwing om "sy eie taalbeleid toe te pas". Die aansoek word saam met die studente-organisasie Studenteplein ingedien.
DA sowel as Studenteplein kla al geruime tyd dat die US nie sy eie taalbeleid toepas nie, deurdat studiemateriaal nie meer in Afrikaans beskikbaar gestel word nie en studente in sekere gevalle verbied word om Afrikaans in koshuise te praat.
"Ons wil hê die hof moet beveel dat die US afsien van die huidige praktyk om weg te doen met Afrikaans en sy eie reëls volg," het dr. Leon Schreiber, kiesafdelingshoof van die DA in Stellenbosch, verduidelik.
(Foto: Stellenbosch Lente/Facebook.)
Volgens die party gebruik die universiteit die Covid-19-pandemie as "verskoning" om nie lesse en studiemateriaal in Afrikaans aan te bied nie. Die 2016-taalbeleid maak dit duidelik dat daar slegs afgewyk kan word van die bepaling dat alle leermateriaal in Afrikaans én Engels beskikbaar gemaak moet word indien individuele fakulteite so 'n afwyking versoek en regverdig. "Die US het aanvanklik voorgegee dat die afwyking op grond van 'n versoek van fakulteite goedgekeur is, maar die DA het intussen vasgestel dat géén fakulteit ooit so 'n afwyking versoek het nie. Die uitvoerende komitee van die US-senaat het dus die US se eie taalbeleid verbreek deur weg te doen met Afrikaanse leermateriaal."
Verskeie studente gaan ook verklarings by die hof indien wat aandui dat sommige US fakulteite geen Afrikaans gebruik tydens lesings wat veronderstel is om in Afrikaans en Engels aangebied te word nie.
Die applikante sal ook swaar steun op 'n onlangse uitspraak deur die Grondwethof oor die gebruik van Afrikaans by Unisa. "In daardie uitspraak het die hof bevestig dat daar 'n groter plig op universiteite rus om meertaligheid te bevorder in die konteks van afstandonderrig, omdat die gebruik van meer as een taal tydens afstandonderrig geen studente uitsluit nie," sê Schreiber.
Hy sê die hofsaak is net een aspek van verskeie pogings om Afrikaans by die universiteit te beskerm. "Die ander aspekte, soos die ondersoek deur die Menseregtekommissie (MRK) en die petisie wat ons onlangs by die minister van hoër onderwys ingedien het, sal daarop fokus om die gebruik van Afrikaans en die regte van Afrikaanse studente uit te bou."
Kom ons hoop vir regters wat regverdig is in hierdie saak en vir die afdanking van sekere mense by US.
Wie is die verraaiers by die US wat hulself die reg toegeëien het om die Afrikaanse Taal (die mooiste, mooiste taal) so te onderdruk en die Afrikaanse studente so te versaak? Noem hul asb by die naam en plaas sommer 'n foto ook!
Dankie aan die studente en die DA wat opstaan en baklei vir ons taal. Mag jul van krag tot krag gaan met dit waarin julle glo en wat ons almal weet net regverdig is. Ons is werklik trots op julle. Bou voort…
Die Afrikaners word vervolg, vertrap, verneder en vermetel deur mense wat ons volk en ons Taal haat. Dis tyd dat ons die volks veraaiers se keel afsny soos wat Malema gesê het hy gaan doen. Volg net sy voorbeeld en doen wat jy wil want daar is geen meer wet en orde in hierdie land nie.